106 



Hovedelven (Kugsiiak) løber i vestlig Retning igjennem en 

 temmelig bred og meget sumpig Dal, der er bevoxet med Græs 

 og Krat. Paa de andre Sider er Sletten begrændset af lavere 

 Fjelde, der dog mod Vest naa en Højde af 1500'. Bielven mod 

 Nord kommer ned over det 700' høje Fjeld i mange mindre 

 Fald, hvorefter den forener sig med Hovedelven, som derved er 

 bleven temmelig stor og løber mellem lodrette Klippevægge, der 

 paa Sydsiden ere aldeles nøgne og naa 200 Fods Højde, medens 

 den lavere Skrænt paa Nordsiden er nogle Steder meget tæt 

 bevoxet. Elven har et skummelt og vildt Udseende og flere 

 brusende Fald. 



Kysten udenfor er temmelig brat og derfor ikke god at 

 lande paa. Sigsardlugtok betyder ogsaa «den slemme Strand- 

 bred» ; thi intet Sted kan et Fartøj hales op undtagen inde i 

 selve Kløften ved Elvmundingen, og herind kan man kun komme " 

 ved Højvande, da et Stenrev spærrer Indløbet tværs over. 



Udsigten over Fjorden fra Bakkerne og de højere Partier 

 af Dalen er meget smuk. Mod NØ. ligge høje, sneklædte 

 Fjelde ; mod Øst sees Kagsiarsuks Fjordarm aaben, og i dennes 

 Baggrund hæver der sig meget høje og vilde Fjeldpartier, som 

 ligge langt inde i Landet. I SØ. rager det 5070 Fod høje 

 Akuliarusersuak tilligemed flere vældige , vilde Fjeldtinder op 

 over de lavere, foranliggende Fjelde. 



Ruin I, (Tav. XXUi), ligger 75' o. H. ved den bratte Skrænt 

 ved Mundingen af Elven og er bygget af afrundede Sten,, af 

 hvilke nogle ere 3' lange, men de fleste dog kun 1'. Indgangen 

 har været paa Nordsiden , og Muren er endnu nogle Steder 3' 

 høj , men er ellers meget sammenstyrtet og overgroet med 

 Marehalm. En Del af Stenene ere anvendte til en stor, ufuld- 

 endt Varde, der er bygget i SØ. -Hjørnet af Ruinen. Fra denne 

 Ruin gaar der en Sti langs Elven ind til Sletten. 



Ruinerne II og III ligge paa den sydligste mod Vest 

 gaaende Højderyg. Den første er meget overgroet og bygget 

 af store Sten (en af dem er 6' lang, 3V2' høj og 2' tyk); den 



